विलायत पोर्टल : प्राप्त जानकारी के अनुसार इंडिपेंडेंट ने यूएस न्यूज़ एंड वर्ल्ड रिपोर्ट के आंकलन के आधार पर खबर दी है कि विश्व विख्यात इस संस्था ने दुनिया भर के शक्तिशाली देशों की एक लिस्ट जारी की है । इस लिस्ट में देशों की शक्ति और उनके महत्त्व का आंकलन उनकी आर्थिक, राजनैतिक एवं सैन्य शक्तियों को ध्यान में रखते हुए किया गया है । रिपोर्ट के अनुसार इस सूची में पहले पांच स्थानों पर क्रमशः अमेरिका, रूस, चीन, जर्मनी और इंग्लैंड क़ब्ज़ा जमाए हुए हैं, वहीँ ईरान ने कई यूरोपीय और एशियाई देशों को पछाड़ते हुए इस लिस्ट में 13 वें स्थान पर क़ब्ज़ा जमाया है । रिपोर्ट के अनुसार ईरान के बाद इस लिस्ट में 14 से 25 वें स्थान तक क्रमशः तुर्की, भारत, ऑस्ट्रेलिया, स्विट्ज़रलैंड, इटली, स्वीडन, कतर, नीदरलैंड, पाकिस्तान, स्पेन, सिंगापुर और मिस्र का नंबर है ।